sal-2030 l-UE għandha ttejjeb l-effiċjenza enerġetika b'35% L-enerġija rinnovabbli għandha tammonta għal 35% tal-konsum totali L-MEPs jipprojbixxu ż-żejt tal-palma fil-biofuels mill-2021 L-MEPs lesti biex jinnegozjaw miri (vinkolanti) mal-ministri tal-UE biex tittejjeb l-effiċjenza enerġetika b'35% u s-sehem tal-enerġija rinnovabli jkun 35%, sal-2030. Il-Parlament adotta l-proposti tal-kumitat għal miri vinkolanti ta' titjib fl-effiċjenza enerġetika ta'35%, sehem tal-enerġija rinnovabli ta' mill-inqas 35%, u sehem tal-enerġija sejra għat-trasport ta' 12% minn enerġija rinnovabbli, sal-2030. biex jintlaħqu dawn il-miri, l-istati membri huma mitluba biex jistabbilixxu l-miri nazzjonali tagħhom, li għandhom ikunu monitorjati u milħuqa f'konformità ma' abbozz ta' liġi dwar il-Governanza tal-Unjoni tal-Enerġija. Komunitajiet tal-enerġija ġġenerata mill-konsumaturi Il-Parlament jixtieq li l-konsumaturi li jipproduċu l-elettriku fil-post tagħhom ikunu intitolati biex jikkunsmawh u jistallaw sistemi ta' ħażna mingħajr ma jkollhom iħallsu xi kont, miżata jew taxxa. Il-mandat ta' negozjar tal-MEPs jitlob lill-istati membri biex jivvalutaw ukoll l-ostakoli eżistenti għall-konsum tal-enerġija prodotta fil-post tal-konsumatur, biex tali konsum jiġi mħeġġeġ, u biex jiġi żgurat li l-konsumaturi, partikolarment id-djar, ikunu jistgħu jingħaqdu mal-komunitajiet tal-enerġija mingħajr ma jkunu soġġetti għal kundizzjonijiet jew proċeduri mhux ġustifikati. Pjanijiet nazzjonali u r-rwol tal-Kummissjoni Ewropea Sal-1 ta' Jannar 2019 u kull għaxar snin wara, kull stat membru jkollu jgħaddi pjan nazzjonali integrat dwar l-enerġija u l-klima lill-Kummissjoni. L-ewwel pjan ikollu jkopri l-perijodu bejn l-2021 u 2030. Wara li tkun ivvalutat dawn il-pjanijiet, il-Kummissjoni tkun tista' tagħmel rakkomandazzjonijet jew tadotta miżuri ta' rimedju jekk tqis li ma kienx sar sar progress suffiċjenti. Il-pass li jmiss In-negozjati mal-Kunsill jistgħu jibdew minnufih, peress li l-Kunsill adotta l-mandat ta' negozjar tiegħu dwar l- effiċjenza enerġetika fis-26 ta' Ġunju, u dwar l- enerġija rinnovabbli governanza tal-Unjoni tal-Enerġija fit-18 ta' Diċembru. Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Għal aktar informazzjoni Reġistrazzjoni tad-dibattitu (15.01.2018) Stqarrija għall-istampa dwar il-vot fil-kumitat (28.11.2017) Stqarrija għall-istampa dwar il-vot fil-kumitat (07.12.2017) Abbozz ta' rapporti, emendi u listi ta' votazzjoni Unjoni tal-Enerġija - EP top story Unjoni tal-Enerġija - pack multimedia tal-PE Klima - pack multimedia tal-PE Kunsill - approċċ ġenerali dwar l-enerġija rinnovabbli Kunsill - approċċ ġenerali dwar l-effiċjenza enerġetika Kunsill - approċċ ġenerali dwar il-governanza tal-Unjoni tal-Enerġija Pakkett dwar l-enerġija nadifa Unjoni tal-Enerġija Fajl proċedurali - Promozzjoni tal-użu tal-enerġija minn sorsi rinnovabbli. Recast 2016/0382(COD) Fajl proċedurali - Governanza tal-Unjoni tal-Enerġija 2016/0375(COD) Fajl proċedurali - Effiċjenza enerġetika 2016/0376(COD) Materjal awdjoviżwali għall-professjonisti Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF